Arengukava kaas 2009-2012.tiff

**Tallinna 21. Kool**

**Vastuvõtu tingimused ja kord  
2025/2026**

**Tallinna 21. Kooli vastuvõtu tingimused ja kord**

1. **ÜLDSÄTTED**
   1. Käesolev õpilaste vastuvõtu tingimused ja kord reguleerib õpilaste vastuvõttu Tallinna 21. Kooli.
   2. Vastuvõtt Tallinna 21. Kooli toimub Haridusameti poolt 1. klassi määratud õpilaste nimekirja, koolikatsete tulemuste, õppeedukuse ja käitumise/hoolsuse hinnete ning vestluste alusel.
   3. Koolikatsete toimumise aeg, vastuvõtukomisjonide koosseis ning töödega tutvumise periood kinnitatakse Tallinna 21. Kooli direktori käskkirjaga ja avalikustatakse kooli kodulehel.
   4. Vabade õppekohtade olemasolust ja registreerimise ning kandideerimise tähtaegadest teavitatakse kooli kodulehe kaudu suvevaheaja esimesel tööpäeval.
   5. Avaldus vabadele õppekohtadele kandideerimiseks esitatakse aadressil info@21k.ee.
   6. 10. klassi vastuvõtukatsetele registreerumine toimub Ühiskatsete Infosüsteemis, mille link avaldatakse kooli kodulehel.
   7. Koolikatsete materjalid säilitatakse töödega tutvumise perioodi lõpuni, vastavalt punktile 1.3.
   8. Kooli vastuvõtu tingimused ja kord on avalikustatud kooli kodulehel.
2. **VASTUVÕTT 1. KLASSI**
   1. Vastuvõtt ülelinnalise komplekteerimisega inglise keele ja reaalainete õppesuunaga 1. klassi.
      1. Tallinna 21. Kool võtab inglise keele ja reaalainete õppesuunaga 1. klassi lapsi, kelle elukoha aadress rahvastikuregistri järgi on Tallinn.
      2. Tallinna 21. Kooli õpilaskandidaadiks võetakse laps koolikatsete ja vestluste tulemuste põhjal. Kool koostab koolikatsete ja vestluste tulemuste põhjal õpilaskandidaatide pingerea.
      3. Vanemal on õigus saada informatsiooni ja selgitusi lapse tööde tulemuste kohta. Töödega on võimalik tutvuda punktis 1.3 nimetatud käskkirjas määratud ajal.
      4. Koolikatsed viiakse esimesse klassi kandideerivatele lastele läbi rühmatööna.
      5. Koolikatsete toimumise täpne ajagraafik avalikustatakse kooli kodulehel hiljemalt jaanuari kolmandal nädalal.
      6. Registreerumine vastuvõtukatsetele toimub punktis 1.3 nimetatud käskkirjas määratud ajal infosüsteemi kaudu kooli kodulehel.
      7. Koolikatsed on ette valmistatud [Koolieelse lasteasutuse riikliku õppekava alusel.](http://estlex.ee/estlex/kehtivad/AktTekst.jsp?id=32513)
      8. Lapse koolikatsete maksimumpunktisumma on 50.
      9. Üldine koolivalmidus
         1. Lugemine trükitähtedega – 5 punkti;
         2. Lühilausete kirjutamine trükitähtedega – 5 punkti;
         3. Teksti mõistmine, suuline eneseväljendus – 5 punkti;
         4. Arvude võrdlemine, tehted kümne piires, tekstülesande lahendamine – 7 punkti;
         5. Loogikaülesanded – 3 punkti;
         6. Operatiivmälul baseeruvad ülesanded – 5 punkti;
         7. Vestlus- ja suhtlemisoskus, silmaring, koostöö – 10 punkti
         8. Aktiivsus rühmatöös: tähelepanu, arusaamine, juhiste täitmine, õpivalmidus, loovus – 10 punkti.
      10. Koolikatsed edukalt läbinud õpilased kutsutakse koos lapsevanemaga perevestlusele, misjärel otsustatakse lapse õpilaskandidaadiks vastuvõtmine.
      11. Perevestluse temaatika hõlmab lapse üldist arengut, sotsiaalseid oskusi, silmaringi, teadmisi iseendast, huvisid ja üldisi pereväärtusi.
      12. Õpilaskandidaatide vastuvõtmise/mittevastuvõtmise otsusest teavitatakse lapsevanemaid infosüsteemi kaudu e-kirjaga.
      13. Kui vanem on saanud teate lapse kooli nimekirja vastuvõtmise kohta, esitab ta koolile digitaalselt allkirjastatud avalduse (lisa 3) aadressile dokumendid@21k.ee, millele lisab:
          1. sisseastuja isikut tõendava dokumendi koopia (selle puudumisel sünnitunnistuse või -tõendi);
      14. Kool edastab õpilaskandidaatide nimekirja Tallinna Haridusametile Haridusameti poolt määratud ajaks.
      15. Kui vanem soovib koolikohast loobuda, esitab ta lapse õpilaskandidaatide nimekirjast väljaarvamiseks digitaalselt allkirjastatud avalduse aadressile dokumendid@21k.ee, mille alusel arvab kool lapse õpilaskandidaatide nimekirjast välja.
   2. Vastuvõtt elukohajärgsesse 1. klassi.
      1. Tallinna 21. Kooli 1. klassi toimub vastuvõtt vastavalt Tallinna linnavalitsuse 21. detsembri 2011 määrusele nr 132 „Elukohajärgse munitsipaalkooli määramise tingimused ja kord“.
      2. Dokumentide vastuvõtt lapsevanematelt, kelle lapsele on kool määratud elukohajärgseks kooliks, toimub kooli kodulehel määratud ajal.
      3. Muusika ja digitehnoloogia õppesuunaga klassi arvatakse õpilased vastavalt lapsevanema avaldusele (vastavalt punktile 2.1.13) ja muusikakatse tulemusele.
      4. Ettevõtlus-robootika õppesuunaga klassi arvatakse õpilased vastavalt lapsevanema avaldusele (vastavalt punktile 2.1.13).
3. **VASTUVÕTT 2.-9. KLASSI JA GÜMNAASIUMI 11. JA 12. KLASSI**
   1. Vastuvõtt 2.-9. ja 11.-12. klassi toimub vabade kohtade olemasolul, üldjuhul 9. ja 12. klassi õpilasi vastu ei võeta.
   2. Kool avalikustab vabanenud õpilaskohad suvevaheaja esimesel tööpäeval. Jooksval õppeaastal on vabad kohad nähtaval Tallinna Haridusameti kodulehel.
   3. Avaldusi kandideerimiseks võimalikele vabadele kohtadele võtab kool vastu õppeaasta jooksul e-posti aadressil [info@21k.ee](mailto:info@21k.ee).
   4. Võimalikele vabadele kohtadele kandideerimiseks esitab lapsevanem avalduse ja klassitunnistuse/õpilasraamatu koopia. Vabade kohtade olemasolul või tekkimisel võtab kool avalduse teinud vanematega ühendust.
   5. Põhikooli muusika ja digitehnoloogia ning inglise keele ja reaalainete õppesuuna klasside vabale kohale kandideerimiseks toimuvad praktilised tööd matemaatikast ja eesti keelest ning inglise keelest või muusikast. Lisaks viiakse läbi vestlus vanemate ja kandidaadiga.
   6. Põhikooli ettevõtlus-robootika õppesuuna klasside vabale kohale kandideerimiseks toimuvad praktilised tööd matemaatikast ja eesti keelest juhul, kui ühele vabale kohale on mitu kandidaati. Lisaks viiakse läbi vestlus vanemate ja kandidaadiga.
   7. Gümnaasiumi vabale kohale kandideerimiseks toimuvad praktilised tööd vastavalt õppesuunale matemaatikast ja eesti- või inglise keelest. Lisaks võetakse arvesse eelnevaid õpitulemusi ja läbitud kursuseid ning toimub vestlus kandidaadiga.
   8. Praktiliste tööde läbiviimisel lähtutakse eelneva klassi riiklikus õppekavas sätestatud õpitulemustest.
   9. Vastuvõtmisest/mittevastuvõtmisest teavitab kool lapsevanemat e-kirjaga 10 tööpäeva jooksul praktiliste tööde toimumise ajast.
   10. Välismaalt tulnud õpilase puhul määrab õppenõukogu praktiliste tööde tulemuste alusel mitmendas klassis õpilane õpinguid jätkab.
   11. Kooli vastuvõtmiseks esitab sisseastuja või piiratud teovõimega sisseastuja puhul lapsevanem koolile digitaalselt allkirjastatud avalduse (lisa 4) aadressile dokumendid@21k.ee, millele lisab:
       1. sisseastuja isikut tõendava dokumendi koopia (selle puudumisel sünnitunnistuse või -tõendi);
       2. kui taotluse esitab vanem, siis vanema isikut tõendava dokumendi koopia;
       3. gümnaasiumisse vastuvõtmisel sisseastuja põhihariduse omandamist tõendava dokumendi koopia;
       4. digitaalse dokumendifoto jpg-formaadis, minimaalselt 600x800 pikslit, külgede suhtega 3:4;
       5. väljavõtte õpilasraamatust.
4. **VASTUVÕTT 10. KLASSI**
   1. Tallinna 21. Koolis komplekteeritakse kolm 10. klassi: reaal- ja infotehnoloogia, inglise keele ja rahvusvaheliste suhete ning multimeedia ja humanitaaria õppesuund.
   2. Tallinna 21. Kooli 10. klassi sisseastumiseks saavad õpilaskandidaadid kandideerida ühele õppesuunale. Teise õppesuuna eelistuse saab õpilaskandidaat soovi korral avaldada vestlusel.
   3. Õpilaste vastuvõtt 10. klassi toimub vastuvõtukatsete testide tulemuste, neile järgneva eesti või ingliskeelse vestluse, hinnetelehel kajastuva info ning põhikooli lõputunnistuse alusel.
   4. Vastuvõtukatsed lähtuvad riiklikust õppekavast ja vastavad raskustasemelt põhikoolis õpitule.
   5. Vastuvõtukatsed toimuvad vastavalt ühiskatsete (Gustav Adolfi Gümnaasium, Tallinna Inglise Kolledž, Tallinna Reaalkool, Tallinna 21. Kool) korraldamise korrale (lisa 1).
   6. Ühiskatsetele registreerumine toimub Ühiskatsete Infosüsteemis aadressil https://sisseastumine.ee/g4.
   7. Ühiskatsete testide tulemused avalikustatakse iga õpilase jaoks individuaalselt Ühiskatsete Infosüsteemis.
   8. Pingeridade moodustamisel arvestab Tallinna 21. Kool igas õppesuunas kolme testi tulemusi järgmiste koefitsientidega:
      1. reaal- ja infotehnoloogia õppesuunas: matemaatika 1,2 – eesti keel 1,0 – füüsika 0,9;
      2. inglise keele ja rahvusvaheliste suhete õppesuunas: inglise keel 1,2 – eesti keel 1,0 – matemaatika 0,9;
      3. multimeedia ja humanitaaria õppesuunas: eesti keel 1,2 – inglise keel 1,0 – matemaatika 0,9.
   9. Ühiskatsete praktilised tööd edukalt sooritanud õpilaskandidaatidele toimub eesti- või ingliskeelne (inglise keele ja rahvusvaheliste suhete õppesuunas) vestlus vastavalt ühiskatsete korrale. Vestlusele kutsumise aluseks on vastava õppesuuna kolme testi tulemused ja hinnetelehel kajastuv info.
   10. Direktori käskkirjaga moodustatakse vastuvõtukomisjonid, kelle ülesandeks on õpilastega vestluste läbiviimine ja hindamine.
   11. Eestikeelse vestluse temaatika hõlmab õpilaskandidaadi õpimotivatsiooni, kus kirjeldatakse õppesuuna valiku põhjendust, üldkultuurilist mina- ja maailmapilti, õppekava üldpädevusi ja ainealaseid teadmisi ning ettevõtlikkust ja saavutusi. Vestlus annab maksimaalselt 100 punkti (hinnetelehel kajastuv info – 35 punkti; ainealased küsimused – 15 punkti; õppesuuna põhjendus – 25 punkti; senised saavutused – 10 punkti; üldkultuuriline mina- ja maailmapilt – 15 punkti).
   12. Ingliskeelsel vestlusel (inglise keele ja rahvusvaheliste suhete õppesuunas) lähtutakse p 4.11. ning hinnatakse õpilaskandidaadi üldpädevusi, ainealaseid teadmisi ja suulist inglise keele oskust.
   13. Õpilaskandidaatide esialgse nimekirja koostamise aluseks on õppesuuna eelistus, vastava õppesuuna Ühiskatsete praktiliste tööde ja vestluse tulemused, hinnetelehel kajastuv info ning õpilaskohtade arv.
   14. Koolil on õigus teha õpilaskandidaatidele ettepanek asuda õppima teisele õppesuunale arvestades vestlusel avaldatud teise õppesuuna eelistust.
   15. Õpilaskandidaatide nimekirjast kustutatakse õpilane, kelle lõputunnistusel on aasta- hinnetes rohkem kui kolm rahuldavat hinnet, mitterahuldav hinne või mitterahuldav käitumishinne.
   16. Kandideerija poolt tahtlikul valeinformatsiooni esitamisel või kõrvalise abi kasutamisel Ühiskatsete praktiliste tööde sooritamise ajal, ei arvata õpilast õpilaskandidaatide nimekirja. Kui õpilaskandidaat on eiranud üldinimlikke käitumistavasid, võib kool õpilasekandidaadi kustutada õpilaskandidaatide nimekirjast.
   17. Õpilaskandidaatide võrdsete tulemuste korral eelistatakse õpilaskandidaati, kelle hinded põhikooli lõputunnistusel on kõrgemad, sh käitumine.
   18. Dokumentide vastuvõtt 10. klassi astumiseks toimub pärast põhikooli lõpetamist hiljemalt 20. juunil.
   19. Gümnaasiumi astumiseks esitab vastuvõtukatsed edukalt sooritanud õpilaskandidaat või piiratud teovõimega kandidaadi puhul vanem koolile digitaalselt allkirjastatud avalduse (lisa 5) aadressile dokumendid@21k.ee, millele lisab:
       1. sisseastuja isikut tõendava dokumendi koopia (selle puudumisel sünnitunnistuse või -tõendi);
       2. kui taotluse esitab vanem, siis vanema isikut tõendava dokumendi koopia;
       3. sisseastuja põhihariduse omandamist tõendava dokumendi koopia;
       4. digitaalse dokumendifoto jpg-formaadis, minimaalselt 600x800 pikslit, külgede suhtega 3:4.

**LISA 1. Gustav Adolfi Gümnaasiumi, Tallinna Inglise Kolledži, Tallinna Reaalkooli ja Tallinna 21. Kooli ühiskatsete korraldamise kord**

1. Gustav Adolfi Gümnaasiumi, Tallinna Inglise Kolledži, Tallinna Reaalkooli ja Tallinna 21. Kooli (edaspidi ühiskatsed) ühiskatsete korraldamise kord sätestab nelja kooli ühiskatsete eesmärgi, toimumise aja ning reguleerib ühiskatsetele registreerimise, praktiliste tööde (testide), hindamise ja vestluste korraldamise ja tulemuste avalikustamise.

2. Ühiskatsete eesmärk on võimaldada üheksanda klassi õpilasel kandideerida ühiskatsete tulemustega Gustav Adolfi Gümnaasiumi, Tallinna Inglise Kolledži, Tallinna Reaalkooli ja Tallinna 21. kooli kümnendasse klassi.

3. Ühiskatsete testid viiakse läbi laupäeval, 17. mail 2025 kell 10.00. Testide läbiviimise kuupäev avalikustatakse koolide kodulehekülgedel hiljemalt jooksva õppeaasta 1. novembril. Vestlusvoorud viiakse läbi maikuu viimasel nädalal ja juunikuu esimese nädala jooksul.

4. Kui epidemioloogiline olukord või muu eriolukord ei võimalda teste läbi viia punktis 3 kirjeldatud viisil, siis teavitatakse õpilasi vastuvõtu protsessi korraldusest koolide kodulehekülgede vahendusel vähemalt üks nädal enne testide toimumist.

**5.** **Registreerimine**

5.1. Registreerimine ühiskatsetele toimub Ühiskatsete Infosüsteemi kaudu ja registreerinud õpilane saab sellekohase kinnituse.

5.2. Infosüsteem on avatud registreerimiseks alates 21. aprillist 16.00  kuni 9. mai kella 23.59-ni.

5.3. Registreerimine ühiskatsetele eeldab, et katsetele kandideerija aktsepteerib Gustav Adolfi

       Gümnaasiumi, Tallinna Inglise Kolledži, Tallinna Reaalkooli ja Tallinna 21. Kooli

       vastuvõtukorda. Loetletud dokumendid on avalikustatud koolide kodulehekülgedel ning

       Ühiskatsete Infosüsteemis alates 3. veebruarist.

5.4. Registreerimisel sisestab ühiskatsetele kandideerija infosüsteemi järgmised andmed (või teeb

       järgmiste andmete vahel valiku[[1]](#footnote-1):

5.4.1. Ees- ja perekonnanimi;

5.4.2. Isikukood;

5.4.3. A-võõrkeel (inglise, saksa, prantsuse või vene keel);

5.4.4. B-võõrkeel (inglise, saksa, prantsuse, vene, rootsi keel, muu);

5.4.5. C-võõrkeel (inglise, saksa, prantsuse, vene, rootsi keel, muu);

5.4.6. Kooli nimi, milles kandideerija hetkel õpib;

5.4.7. Kas kandideerija on 8. või 9. klassis osalenud üleriigilise individuaalse aineolümpiaadi lõppvoorus (bioloogia, emakeel, füüsika, astronoomia, geograafia, keemia,

loodusteadused, matemaatika, lingvistika, ühiskonnaõpetus, ajalugu, informaatika, eesti kirjandus, muusika) või olnud lõppvooru kutsutud[[2]](#footnote-2),

5.4.8. Esimene eelistus[[3]](#footnote-3) (Gustav Adolfi Gümnaasium[[4]](#footnote-4), Tallinna Inglise Kolledž[[5]](#footnote-5), Tallinna Reaalkool[[6]](#footnote-6) või Tallinna 21. Kool[[7]](#footnote-7));

5.4.9. Teine eelistus (Gustav Adolfi Gümnaasium, Tallinna Inglise Kolledž, Tallinna Reaalkool või Tallinna 21. Kool);

5.4.10. Kolmas eelistus (Gustav Adolfi Gümnaasium, Tallinna Inglise Kolledž, Tallinna Reaalkool või Tallinna 21. Kool);

5.4.11. Neljas eelistus (Gustav Adolfi Gümnaasium, Tallinna Inglise Kolledž, Tallinna Reaalkool või Tallinna 21. Kool);

5.4.12. Kontakttelefoni number;

5.4.13. Meiliaadress;

5.4.14. Kandideerija vanema nimi, kontakttelefoni number, meiliaadress;

5.4.15. Aktsepteerib märkega *linnuke* punktis 5.3. loetletud dokumentidega kehtestatud tingimused.

5.5. Kandideerija laadib käesoleva õppeaasta 9. klassi hinnetelehe infosüsteemi.

5.5.1 Kandideerija, kes taotleb vabastust testide tegemisest punkt 5.4.7 alusel, laadib hinnetelehe infosüsteemi hiljemalt 2. mail 2025.

5.5.2 Teised kandideerijad laadivad hinnetelehe infosüsteemi hiljemalt testide toimumise päeval. Hinnetelehel peavad kajastuma eesti keele ja matemaatika põhikooli lõpueksamite tulemused.

**6.** **Testid**

6.1. Praktilise tööna viiakse läbi kirjalikud pabertestid:

6.1.1. eesti keeles,

6.1.2. füüsikas,

6.1.3. inglise keeles,

6.1.4. matemaatikas.

6.2. Testide koostamiseks ja hindamiseks moodustatakse aineõpetajatest valdkondade

       kaupa ühiskatsete komisjonid. Komisjonide esimeesteks on vastavalt ühiskokkuleppele

       järgmiste koolide esindajad:

6.2.1. Eesti keel – Tallinna 21. Kool;

6.2.2. Füüsika – Tallinna Reaalkool;

6.2.3. Inglise keel – Tallinna Inglise Kolledž;

6.2.4. Matemaatika – Gustav Adolfi Gümnaasium.

6.3. Testide sooritamiseks jaotatakse õpilased nelja kooli ruumidesse ja neile genereeritakse Ühiskatsete Infosüsteemi poolt unikaalne kandideerija kood. Kandideerijat teavitatakse testide sooritamise kohast Infosüsteemi vahendusel. Teste sooritama lubatakse kandideerija isikut tõendava dokumendi (ID-kaart või pass) alusel.

6.4. Kandideerijale antakse kätte kõik testid korraga. Kandideerija kirjutab igale testile unikaalse kandideerija koodi. Testide teostamiseks on aega 210 minutit.

**7.** **Testide hindamise korraldamine, tulemuste avalikustamine, hinnatud töödega tutvumine ja tööde säilitamine**

7.1. Teste hindavad ühiskatsete komisjonid.

7.2. Hindamise korraldamise, tulemuste õigsuse ja sisestamise eest Ühiskatsete Infosüsteemi

      vastutab ühiskatsete vastava valdkonna komisjoni esimees.

7.3. Testide tulemused avalikustatakse Ühiskatsete Infosüsteemis hiljemalt kaks

      nädalat pärast testide sooritamist.

7.4. Kandideerijale avalikustatakse testide kaupa kogutud punktid ning koefitsiendid, mille alusel koolid testidest saadud punktide arvu ümber arvutavad, arvestades kooli õppesuundi.

7.5. Kandideerijal ja/või tema vanemal on õigus tutvuda hinnatud pabertestidega, leppides eelnevalt kohtumise kokku kooli (kool, kus sooritati testid) kontaktisikuga kahe nädala jooksul pärast praktiliste tööde tulemuste avalikustamist. Vastav avaldus esitada elektrooniliselt kontaktisikutele, kelle andmed on avalikustatud koolide kodulehekülgedel alates 1. märtsist.

7.6. Pabertestid säilitatakse koolis, kus töö teostati, kuni 1. septembrini.

**8.** **Vestlused**

8.1. Iga kool kutsub vestlusele kandideerijad vastavalt oma kooli pingereale.

8.2. Vestluste ajad avalikustatakse Ühiskatsete Infosüsteemis koos testide tulemustega.

Vestluste esimesel nädalal kutsuvad koolid vestlusvooru Ühiskatsete Infosüsteemis kooli esimeseks eelistuseks märkinud, teisel nädalal teiseks, kolmandaks ja neljandaks eelistuseks märkinud kandideerijad. Kui kandideerija ei ilmu vastava kooli vestlusele või ei teavita kirjalikult mitteilmumise põhjust hiljemalt vestluse toimumise ajaks, siis loetakse seda kandideerimisest loobumiseks.

8.3. Vestluse tulemus avalikustatakse Ühiskatsete Infosüsteemis.

**9.** **Erandjuhtude lahendamine**

9.1. Erandjuhud lahendatakse korralduskomisjoni poolt lapsevanema avalduse alusel. Avaldus tuleb esitada korralduskomisjonile hiljemalt testide toimumise päeva õhtuks kell 18.00 testide sooritamiseks määratud kooli aadressile:

9.1.1. Gustav Adolfi Gümnaasium [info@gag.ee ,](mailto:info@gag.ee)

9.1.2. Tallinna Inglise Kolledž [tik@tik.edu.ee ,](mailto:tik@tik.edu.ee)

9.1.2. Tallinna Reaalkool [real@real.edu.ee](mailto:real@real.edu.ee),

9.1.4. Tallinna 21. Kool [info@21k.ee](about:blank).

9.2. Korralduskomisjoni otsusega viiakse erandkorras läbi paberkandjal järeltestid õpilastele, kes väga mõjuvatel põhjustel ei saanud sooritada teste.

9.3. Järeltestide sooritamine toimub hiljemalt nädala jooksul pärast testide toimumist.

9.4. Järeltestide sooritamise aeg ja koht avalikustatakse hiljemalt testide toimumisele järgneval tööpäeval.

**LISA 2. Praktiliste tööde kirjeldused vastuvõtu tingimused ja kord juurde**

**Eesti keele test**

Eesti keele testi hinnatakse maksimaalselt **100 punktiga**.

Eesti keele test koosneb kahest osast:

I osa kontrollib eesti keele ja kirjanduse õpitulemuste saavutamist (70 punkti) ning II osa üldist funktsionaalset lugemisoskust ja sõnavara (30 punkti).

Test koostatakse lähtuvalt eesti keele ja kirjanduse põhikooli ainekavast.

Õpilane:

* oskab rakendada häälikuõigekirja reegleid, õigesti kasutada suurt ja väikest algustähte, sõnu kokku ja lahku kirjutada;
* oskab õigesti kasutada käändeid ning pöördsõna käändelisi ja pöördelisi vorme;
* oskab määrata sõnaliike;
* oskab kirjavahemärgistada ja määrata koond-, rind- ning põimlauset, lauselühendit ja otse-ning kaudkõnet;
* tunneb võõrsõnu ja oskab määrata nende tunnuseid;
* tunneb fraseoloogiliste väljendite ja kõnekäändude tähendusi;
* oskab funktsionaalselt lugeda, leida tekstist vajalikku infot;
* oskab kirjutamisel valida sobivaid keelevahendeid vastavalt suhtluseesmärkidele.

**Füüsika test**

Füüsika testi hinnatakse maksimaalselt **100 punktiga**.

Test koostatakse lähtuvalt füüsika riiklikust ainekavast põhikoolile. Testiga kontrollitakse järgmiste teemade õppesisu omandamist ja õpitulemuste saavutamist:

1) valgusõpetus (valgus ja valguse sirgjooneline levimine, valguse peegeldumine, valguse murdumine);

2) mehaanika (liikumine ja jõud, kehade vastastikmõju, rõhumisjõud looduses ja tehnikas, mehaaniline töö ja energia, võnkumine ja laine);

3) soojusõpetus (aine ehituse mudel, soojusliikumine, soojusülekanne, aine olekute muutused, soojustehnilised rakendused);

4) elektriõpetus (elektriline vastastikmõju, elektrivool ja vooluring, voolu töö ja võimsus).

Õpilasel on võimalus kasutada testi ülesannete ja probleemide lahendamiseks vajalikke seoseid (valemeid). Pabertestis esitatakse need valemid töö päises.

Pilt, millel on kujutatud tekst, Font, valge

Kirjeldus on genereeritud automaatselt

Töö mahust mitte üle 1/3 moodustavad faktiteadmisi (seaduste sõnastused, suuruste definitsioonid, mõõtühikud jms) kontrollivad küsimused.

Ligikaudu 1/3 töö mahust võtavad enda alla arvutusülesanded, mille lahendamine nõuab eelkõige seoste (valemite) kasutamise oskust ning oskust mõõtühikuid teisendada.

Ligikaudu 1/3 töö mahust võtavad enda alla probleemülesanded (seoste loomine ja leidmine, järelduste tegemine jms), mille õige lahendamine nõuab sisulist arusaamist füüsikast.

**Inglise keele test**

Inglise keele testi hinnatakse maksimaalselt **100 punktiga**. Inglise keele testi koostamiselon arvestatud riiklikus õppekavas esitatud III kooliastme nõudeid:

* nimisõna
* artikkel
* omadussõna
* arvsõna
* asesõna
* tegusõnade vormid
* ajavormid (*in the Active and the Passive Voice*)
* modaalverbid
* määrsõnad
* eessõnad
* enamkasutatavad eessõnalised väljendid
* lauseehitus
* sõnatuletus: ees- ja järelliited

Testi ülesanded kontrollivad keelekasutust (*use of English*) valikvastustega B1 – B2 tasemel:

* funktsionaalne lugemine (*reading comprehension)*;
* lünkade täitmine (*gap filling*);
* vigade leidmine lausetest (*error correction*);
* korrektse grammatilise konstruktsiooni äratundmine *(grammatical correction)*.

**Matemaatika test**

Matemaatika testi hinnatakse maksimaalselt **100 punktiga**.

Matemaatika ülesannete koostamisel on lähtutud riiklikust õppekavast. Põhikooli teemadest jäävad välja stereomeetria, tõenäosusteooria ja statistika.

Testiga kontrollitakse järgmiste teemade õppesisu omandamist ja õpitulemuste saavutamist:

1) arvutamine kirjalikult ja taskuarvutiga,

* tehete järjekorra rakendamine;
* ratsionaalarvude liitmine, lahutamine, korrutamine, jagamine;
* arvu ruutjuur;
* astendamine naturaalarvulise astendajaga; tehted astmetega;
* ümardamine;

2) protsent;

* osa ja terviku leidmine protsendimäära järgi;
* jagatise väljendamine protsentides;
* muutuse väljendamine protsentides;

3) algebra;

* hulkliikmete tegurdamine (ühise teguri sulgude ette toomine, abivalemite kasutamine, ruutkolmliikme tegurdamine);
* algebraliste murdude liitmine, lahutamine, korrutamine, jagamine;
* kahetehteliste ratsionaalavaldiste lihtsustamine;
* võrrandid (lineaar- ja võrdekujuline võrrand, täielik ja mittetäielik ruutvõrrand, lineaarvõrrandisüsteem, tekstülesannete lahendamine võrrandite ja võrrandisüsteemide abil);

4) funktsioonid;

* valemi järgi funktsiooni graafiku joonestamine (sirge, parabool, hüperbool);
* graafikult funktsiooni ja argumendi väärtuste lugemine;
* nullkohtade leidmine graafiku ja/või valemi abil;
* parabooli haripunkti koordinaatide arvutamine või määramine joonise abil;

5) planimeetria;

* ruudu,  ristküliku, kolmnurga, trapetsi, rombi, rööpküliku, korrapärase hulknurga, ringi  ümbermõõdu ja pindala arvutamine ning vajalike jooniste tegemine;
* kõikide eelnevalt mainitud kujundite ja nendega seotud elementide omaduste teadmine ning rakendamine;
* Pythagorase teoreem (teoreemi teadmine ja rakendamine);
* täisnurkse kolmnurga trigonomeetria;
* kolmnurkade ja hulknurkade sarnasuse tunnuste rakendamine;
* vastava sisuga probleemülesannete lahendamine.

Hindamisel arvestatakse õige lahendusidee leidmist, lahenduskäiku ja vastuse vormistamist ja sisulise kontrolli tegemise oskust.

**LISA 3. Avaldus 1. klassi astumiseks**

Tallinna 21. Kooli direktorile

AVALDUS Valige avalduse esitamise kuupäev

Palun võtta minu laps Lapse ees- ja perekonnanimi Tallinna 21. Kooli **1. klassi** õpilaseks

Avalduse juurde kuuluvad dokumendid:

1. Koopia lapse isikut tõendavast dokumendist (ID-kaart, pass või sünnitunnistus).

Lisaks:

* Õpilaspileti digifoto saadetakse aadressile [foto@21k.ee](mailto:foto@21k.ee) hiljemalt 20. juunil.
* Koolivalmiduskaart saadetakse aadressile [dokumendid@21k.ee](mailto:dokumendid@21k.ee) hiljemalt 01. septembriks.
* Nõusolek isikuandmete töötlemiseks täidetakse eKooli kaudu alates 01. september.

*/ Allkirjastatud digitaalselt /*

Lapsevanema ees- ja perekonnanimi

|  |  |
| --- | --- |
| **Andmed lapse kohta** |  |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Isikukood: | Teksti sisestamiseks klõpsake või koputage siin. |
|  |  |
| Sünnikoht: | Teksti sisestamiseks klõpsake või koputage siin. |
|  |  |
| Kodune keel: | Teksti sisestamiseks klõpsake või koputage siin. |
|  |  |
| Elukoha aadress: | Teksti sisestamiseks klõpsake või koputage siin. |
|  |  |
| Aadress rahvastikuregistris: | Teksti sisestamiseks klõpsake või koputage siin. |
|  |  |
| Eelmine õppeasutus: | Teksti sisestamiseks klõpsake või koputage siin. |
|  | (kooli/lasteaia nimetus või märge „kodune“) |
|  |  |
| **Andmed vanemate kohta** |  |
|  |  |
| Lapsevanem: | ema  isa  hooldaja |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Kontakttelefon: | Teksti sisestamiseks klõpsake või koputage siin. |
|  |  |
| E-posti aadress: | Teksti sisestamiseks klõpsake või koputage siin. |
|  |  |
|  |  |
|  |  |
| Lapsevanem: | ema  isa  hooldaja |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Kontakttelefon: | Teksti sisestamiseks klõpsake või koputage siin. |
|  |  |
| E-posti aadress: | Teksti sisestamiseks klõpsake või koputage siin. |
|  |  |

Kinnitan ülaltoodud andmete õigsust.

*/ Allkirjastatud digitaalselt /*

*\*Isikuandmed on vajalikud õpilaste registreerimiseks ja andmete kontrollimiseks Eesti Hariduse Infosüsteemis EHIS, kool kasutab isikuandmeid sihipäraselt ja ei väljasta neid kolmandatele osapooltele.*

**LISA 4. Avaldus 2.-9. või 11.-12. klassi astumiseks**

Tallinna 21. Kooli direktorile

AVALDUS Valige avalduse esitamise kuupäev

Palun võtta minu laps Lapse ees- ja perekonnanimi Tallinna 21. Kooli klass õpilaseks

Avaldusega koos esitatavad dokumendid:

1. Koopia lapse isikut tõendavast dokumendist (ID-kaart, pass või sünnitunnistus).
2. Klassitunnistuse ja õpilasraamatu väljavõtte koopia saata aadressile [dokumendid@21k.ee](mailto:dokumendid@21k.ee) .

Lisaks:

* Nõusolek isikuandmete töötlemiseks täidetakse eKooli kaudu alates 01. september.
* Õpilaspileti digifoto saadetakse aadressile [foto@21k.ee](mailto:foto@21k.ee) .

*/ Allkirjastatud digitaalselt /*

Lapsevanema ees- ja perekonnanimi

|  |  |
| --- | --- |
| **Andmed lapse kohta** |  |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Isikukood: | Teksti sisestamiseks klõpsake või koputage siin. |
|  |  |
| Sünnikoht: | Teksti sisestamiseks klõpsake või koputage siin. |
|  |  |
| Kodune keel: | Teksti sisestamiseks klõpsake või koputage siin. |
|  |  |
| Kontakttelefon:  Elukoha aadress: | Teksti sisestamiseks klõpsake või koputage siin. |
|  |  |
| Aadress rahvastikuregistris: | Teksti sisestamiseks klõpsake või koputage siin. |
|  |  |
| Eelmine õppeasutus: | Teksti sisestamiseks klõpsake või koputage siin. |
|  |  |
|  |  |
| **Andmed vanemate kohta** |  |
|  |  |
| Lapsevanem: | ema  isa  hooldaja |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Kontakttelefon: | Teksti sisestamiseks klõpsake või koputage siin. |
|  |  |
| E-posti aadress: | Teksti sisestamiseks klõpsake või koputage siin. |
|  |  |
|  |  |
|  |  |
| Lapsevanem: | ema  isa  hooldaja |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Kontakttelefon: | Teksti sisestamiseks klõpsake või koputage siin. |
|  |  |
| E-posti aadress: | Teksti sisestamiseks klõpsake või koputage siin. |
|  |  |

Kinnitan ülaltoodud andmete õigsust.

*/ Allkirjastatud digitaalselt /*

*\*Isikuandmed on vajalikud õpilaste registreerimiseks ja andmete kontrollimiseks Eesti Hariduse Infosüsteemis EHIS, kool kasutab isikuandmeid sihipäraselt ja ei väljasta neid kolmandatele osapooltele.*

**LISA 5. Avaldus 10. klassi astumiseks**

Tallinna 21. Kooli direktorile

AVALDUS Valige avalduse esitamise kuupäev

Palun võtta minu laps Lapse ees- ja perekonnanimi Tallinna 21. Kooli õpilaseks

reaal- ja infotehnoloogia õppesuunda (10A)

inglise keele ja rahvusvaheliste suhete õppesuunda (10B)

multimeedia ja humanitaaria õppesuunda (10C)

Avaldusega koos esitatavad dokumendid:

1. Lõputunnistuse ja hinnetelehe koopiad.
2. Koopia lapse isikut tõendavast dokumendist (ID-kaart või pass).
3. Õpilaspileti digifoto saadetakse aadressile [foto@21k.ee](mailto:foto@21k.ee)

Lisaks:

* Nõusolek isikuandmete töötlemiseks täidetakse eKooli kaudu alates 01. september.

*/ Allkirjastatud digitaalselt /*

Lapsevanema ees- ja perekonnanimi

|  |  |
| --- | --- |
| **Andmed kooliastuja kohta** |  |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Isikukood: | Teksti sisestamiseks klõpsake või koputage siin. |
|  |  |
| Sünnikoht: | Teksti sisestamiseks klõpsake või koputage siin. |
|  |  |
| Kodune keel: | Teksti sisestamiseks klõpsake või koputage siin. |
|  |  |
| Elukoha aadress: | Teksti sisestamiseks klõpsake või koputage siin. |
|  |  |
| Aadress rahvastikuregistris: | Teksti sisestamiseks klõpsake või koputage siin. |
|  |  |
| Eelmine õppeasutus: | Teksti sisestamiseks klõpsake või koputage siin. |
|  |  |
| Kontakttelefon: | Teksti sisestamiseks klõpsake või koputage siin. |
|  |  |
| E-posti aadress | Teksti sisestamiseks klõpsake või koputage siin. |
|  |  |
|  |  |
| **Andmed vanemate kohta** |  |
|  |  |
| Lapsevanem: | ema  isa  hooldaja |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Kontakttelefon: | Teksti sisestamiseks klõpsake või koputage siin. |
|  |  |
| E-posti aadress: | Teksti sisestamiseks klõpsake või koputage siin. |
|  |  |
|  |  |
|  |  |
| Lapsevanem: | ema  isa  hooldaja |
|  |  |
| Ees- ja perekonnanimi: | Teksti sisestamiseks klõpsake või koputage siin. |
|  |  |
| Kontakttelefon: | Teksti sisestamiseks klõpsake või koputage siin. |
|  |  |
| E-posti aadress: | Teksti sisestamiseks klõpsake või koputage siin. |
|  |  |

Kinnitan ülaltoodud andmete õigsust.

*/ Allkirjastatud digitaalselt /*

*\*Isikuandmed on vajalikud õpilaste registreerimiseks ja andmete kontrollimiseks Eesti Hariduse Infosüsteemis EHIS, kool kasutab isikuandmeid sihipäraselt ja ei väljasta neid kolmandatele osapooltele.*

1. Andmed, mille vahel on võimalik valida, on esitatud sulgudes. [↑](#footnote-ref-1)
2. Juhul, kui kandideerija on 8. või 9. klassis osalenud loetletud üleriigiliste aineolümpiaadide lõppvoorus või olnud lõppvooru kutsutud, on tal võimalus taotleda vabastust testide tegemisest (st tema testid hinnatakse maksimumpunktidega) ning kandideerida kuni kolme kooli neljast, tehes infosüsteemis vastavad valikud, vestluse ja hinnetelehe alusel. Testidest vabastamise või mittevabastamise otsusest teavitatakse õpilast hiljemalt üks nädal enne testide toimumist. [↑](#footnote-ref-2)
3. Punkt 8.2. [↑](#footnote-ref-3)
4. Gustav Adolfi Gümnaasiumisse kandideerija saab valida õppesuuna eelistuse: inseneeria õppesuund (reaalteaduste valdkond), arvutiteaduste õppesuund (reaalteaduste valdkond), keskkonnateaduste õppesuund (loodusteaduste valdkond), bioteaduste õppesuund (loodusteaduste valdkond), sotsiaalia õppesuund (ühiskonnateaduste valdkond), ettevõtluse õppesuund (ühiskonnateaduste valdkond), prantsuse keele õppesuund (keelte ja kultuuride valdkond) ja rootsi keele õppesuund (keelte ja kultuuride valdkond). [↑](#footnote-ref-4)
5. Tallinna Inglise Kolledžisse kandideerija saab valida õppesuuna eelistuse (eestikeelne õppesuund, ingliskeelne õppesuund). [↑](#footnote-ref-5)
6. Tallinna Reaalkooli kandideerija saab valida õppesuuna eelistuse: reaal-loodus-programmeerimise õppesuund, reaal-loodus-meditsiini õppesuund, reaal-loodus-inseneeria õppesuund, reaal-loodus-majanduse õppesuund. [↑](#footnote-ref-6)
7. Tallinna 21. Kooli kandideerija saab valida õppesuuna eelistuse (reaal- ja infotehnoloogia õppesuund, inglise keele ja rahvusvaheliste suhete õppesuud ning multimeedia ja humanitaaria õppesuund). [↑](#footnote-ref-7)